นักเรียนอาหารเป็นพิษระหว่างทัศนศึกษาที่ชลบุรี
เด็กนักเรียนโรงเรียนเทศบาล 3 จังหวัดพิจิตร จำนวน 18 คน ถูกนำส่งโรงพยาบาลกลางดึก เนื่องจากอาการอาหารเป็นพิษ ระหว่างมาทัศนศึกษาที่จังหวัดชลบุรี และยังมีอาจารย์อีก 2 คน ที่ถูกนำส่งโรงพยาบาล จากอาการอาเจียน และท้องเสีย โดยบางคนยังเป็นลมหมดสติด้วยนางพัชราภรณ์ ศรีคอนราช อาจารย์โรงเรียนเทศบาล 3 กล่าวว่า คณะครู และนักเรียนรวม 70 คน เดินทางมาจากจังหวัดพิจิตร เพื่อทัศนศึกษานอกสถานที่ ที่จังหวัดชลบุรี เป็นเวลา 2 วัน 1 คืน โดยช่วงบ่ายกลับจากสวนสัตว์เขาเขียว ในอำเภอศรีราชา ก็เข้าพักที่ศาลาวัดกระทิงทอง ถนนเลียบชายหาดจอมเทียน ตำบลหนองปรือ อำเภอบางละมุง และรับประทานอาหารมื้อเย็น ซึ่งเป็นข้าวผัด และผัดกระเพาบรรจุกล่อง ที่คนขับรถบัสซื้อเตรียมเอาไว้ให้ กระทั่งช่วงดึก เด็กนักเรียน รวมถึงอาจารย์ก็เกิดอาการอาเจียน และท้องเสีย เบื้องต้นจึงคาดว่าน่าจะเกิดจากอาหารกล่องที่ไม่สะอาด
 เด็กนักเรียนโรงเรียนเทศบาล 3 จังหวัดพิจิตร ถูกนำส่งโรงพยาบาลกลางดึก เนื่องจากอาการอาหารเป็นพิษ ระหว่างมาทัศนศึกษาที่จังหวัดชลบุรี
ชลบุรี,ทัศนศึกษา,นักเรียน,พิจิตร,อาหารเป็นพิษ